Case ID: 1150822
Sentence 1: Sumqayıt Kommersiya Məhkəməsinin xx.xx.2020-ci il tarixli, 2-2(119)-93/2020 saylı qəradadı ilə İddiaçı1 Cavabdeh2-nə qarşı borcun silinməsi və s. tələbinə dair iş, iddia ərizəsinin məhkəmə aidiyyətinin müəyyən olunması üçün Azərbaycan Respublikasının Ali Məhkəməsinə göndərilmişdir (hakim Z.Sadıqov).Məhkəmə qərardadı onunla əsaslandırılmışdır ki, Abşeron rayon məhkəməsinin qərardadında iddiaçının sahibkarlıq fəaliyyəti ilə (avtoyuma məntəqəsi) məşğul olması və mübahisənin onun sahibkarlıq fəaliyyətindən irəli gəlməsi qeyd olunsa da, iş materiallarına əsasən iddiaçı fərdi sahibkar kimi qeydiyyatdan keçməmiş, onun fərdi sahibkar statusu yoxdur, halbuki,sahibkarlıq fəaliyyəti qanunla nizamlanan, müvafiq qaydada qeydə alınan fəaliyyət sahəsi olduğu üçün hər hansı subyektin sahibkarlıq fəaliyyəti ilə məşğul olması, ilk növbədə onun sahibkar kimi qanuni əsaslarla qeydə alınmasından asılıdlr.